Carl Oluf Gjerløv-Knudsen
Carl Oluf Gjerløv-Knudsen var en dansk arkitekt, som har tegnet en række bygninger i bl.a. København.
Han forestod opførelsen af Polyteknisk Læreanstalts bygninger (nu bruges bygningerne af Københavns Universitet og Gefion Gymnasium) ved Øster Voldgade i København (1929-1954) i en enkel og funktionel klassicistisk stil. Danmarks Akvarium i Charlottenlund (1939) er derimod præget af den tidlige modernisme. Gjerløv-Knudsen skrev i 1970'erne flere kritiske bøger om forurening og samfundsudvikling.
Efter uddannelsen på Kunstakademiet i København fik Gjerløv-Knudsen egen tegnestue 1923. Fra 1936 var han lektor, senere docent ved Polyteknisk Læreanstalt.